 LEGISLATIA IN DOMENIUL HIDROTEHNIC LEGISLATIA IN DOMENIUL SIGURANTEI BARAJELOR, REGULAMENTE DE EXPLOATARE SI ALTE ACTE DIN DOMENIUL GOSPODARIRII APELOR SIGURANTA BARAJELOR I INTRODUCERE * Problema riscului avarierii constructiilor hidrotehnice, in general, si a Barajelor, in special, capata alte dimensiuni in comparatie cu celelalte tipuri de constructii civile si industriale * Gestiunea riscului la baraje este o problema extrem de dificila si se afla atat in responsabilitatea detinatorilor de baraje, cu orice titlu, dar si a autoritatilor, populatiei si agentilor economici din zonele obiectivelor posibil a fi afectate * In acest sens, se face o succinta trecere in revista a prevederilor legale si ale Nomelor Tehnice pentru Lucrarile Hidrotehnice privind siguranta in exploatare a barajelor * Pagubele produse de distrugerea acestor lucrari, din diverse cauze, de natura tehnica sau actiuni umane provocate (sabotaje, in timp de razboi, etc ), pot atinge nivelul celor produse de marile dezastre naturale * Legea apelor nr 107/1996, modificata si completata prin Legea nr 310/30 06 2004, prevede obligativitatea detinatorilor cu orice titlu de baraje si alte constructii hidrotehnice, sa le intretina, sa le repare si sa le exploateze in conditii de siguranta * In Ordonanta de Urgenta nr 244/2000 privind siguranta barajelor, care a fost aprobata, cu modificari si completari prin Legea nr 466/2001, precum si in actele normative de punere in aplicare a acestei legii - NTLH- , sunt cuprinse prevederile legale necesare privind controlul riscului si reducerea consecintelor acestuia la baraje si la alte constructii hidrotehnice II - RISCUL ÎN EXPLOATARE AL BARAJELOR Cea mai mare parte a avariilor s-au produs la baraje de înaltime relativ redusa (H<30m), în timp ce la barajele mai înalte (H<100m) nu s-au înregistrat avarii Cauzele acestei situatii sunt multiple Barajele din umpluturi se realizeaza din materiale locale cu dispersii naturale mai mari, caracteristicile lor sunt mai greu cunoscute, fundatiile sunt de regula mai slabe, sunt mai vulnerabile la deversare si antrenare hidrodinamica Perioada cea mai periculoasa pentru baraje este cea a primilor ani dupa punerea în functiune Statisticile prezentate pun în evidenta realitatea si gravitatea riscului, precum si posibilitatea stapânirii si diminuarii sale prin metode si mijloace ingineresti, bazate pe analiza stiintifica aflate in plina evolutie Abordarea prin metode probabiliste a problemelor de siguranta si risc constituie un domeniu de prima importanta în acest demers * Particularitati ale constructiilor hidrotehnice Prin comparatie cu alte tipuri si categorii de constructii, cele hidrotehnice au, de regula, unele caracteristici particulare, dintre care se mentioneaza: - Au caracter public în sensul ca beneficiarii folosintelor sunt reprezentati de comunitati largi, indiferent de tipul folosintei (alimentari cu apa, energie, irigatii, canalizari, transport naval, regularizari de râuri, etc ) * - Pagubele în caz de avarie totala sunt de regula foarte mari, fie daca provin din neasigurarea unor utilitati (în special alimentari cu apa), dar mai cu seama daca este vorba de pagube în aval de mari baraje - Constructiile hidrotehnice si in special barajele mari au o durata de viata foarte mare, putand ajunge la câteva secole Este vorba nu atât la durata de viata normata (stabilita în prezent, in România la 60 de ani pentru calculul cotelor de amortisment) si nici cea economica cat de cea fizica - Constructiile hidrotehnice îmbraca o foarte mare varietate de functii, tipuri si conditii naturale, datorita calitatii materialelor si mai ales conditiilor diferite de fundare si a configuratiilor diferite ale terenului Aceasta situatie face ca fiecare baraj sa fie un unicat - Unicitate si dimensiunile celor mai multe constructii hidrotehnice fac ca spre deosebire de alte produse ingineresti acestea sa se gateasca fiecare în situatia de prototip, pentru care ameliorarile eventual posibile pot proveni din urmarirea comportarii în exploatare * Consecintele particularitatilor pentru studiul sigurantei Având în vedere modului de abordare necesar al problemelor de siguranta si risc se mentioneaza urmatoarele : - Problema echilibrului convenabil între cheltuielile de realizare - exploatare si valoarea pagubelor potentiale (avarii, nefunctionare) impune implicarea reprezentatiilor populatiei la nivel politic - Diversitatea si complexitatea tipurilor de constructii si de conditii naturale exclud posibilitatea practica de reglementare si normare tehnica detaliata a metodelor de dimensionare, verificare si analiza - Nevoia de evaluare si cunoastere a riscului asociat conduce la necesitatea abordarii probabiliste a analizelor de siguranta chiar si la micile baraje In conditiile expuse, conform unor opinii larg raspândite si acreditate de Comisia Internationala a Marilor Baraje, aplicabila practic tuturor barajelor : " competenta profesionala a personalului este conditia cea mai importanta pentru a obtine o functionare sigura a barajelor", iar instrumentul cel mai sigur în reusita acestui deziderat este " judecata bazata pe experienta" III - ELEMENTE DE LEGISLATIE PRIVIND SIGURANTA BARAJELOR Ordonanta de Urgenta nr 244/2000 privind siguranta barajelor care aprobata, prin Legea nr 466/2001, a creat cadrul legislativ necesar pentru realizarea si exploatarea barajelor în conditii de siguranta, în toate etapele de existenta a acestora: proiectare, executie, exploatare în perioada de executie, exploatare curenta si postutilizare sau abandonare Legea privind siguranta barajelor stabileste întelesului unor termeni din domeniul de reglementare: a) Baraj - orice lucrare hidrotehnica având o structura existenta sau propusa, care este capabila sa asigure acumularea permanenta sau nepermanenta, de apa, de deseuri industriale lichide sau solide depuse subacvatic; Notiunea de baraj cuprinde: 1) totalitatea elementelor constructive realizate, inclusiv constructii si instalatiile - anexa aferente acestuia, precum si cele naturale, terenul de fundatie si versantii care asigura acumularea, reprezentând cuveta lacului de acumulare; 2) barajele si digurile care realizeaza retentii permanente sau nepermanente de apa; 3) lucrari hidrotehnice speciale (centrale hidrotehnice si ecluze din frontul barat, derivatii cu nivel liber realizate în rambleu, rezervoare supraterane cu volume peste 5000 m3 si conducte fortate); 4) barajele si digurile care realizeaza depozite de deseuri industriale b) categorie de importanta a barajelor - clasificare bazata pe cuantificarea riscului unui baraj În functie de valoarea indicelui de risc asociat barajului care pentru barajele cu risc acceptabil are o valoare adimensionala, mai mica sau egala cu 1, barajele se încadreaza în una dintre urmatoarele categorii de importanta: A - baraj de importanta exceptionala; B - baraj de importanta deosebita; C - baraj de importanta normala; D - baraj de importanta redusa În cazul unei valori a indicelui de risc asociat barajului mai mare de 1, riscul este inacceptabil, iar barajul nu mai poate fi exploatat c) baraj cu risc sporit - baraj care este declarat de MMGA, cu avizul CONSIB, ca fiind cu potential crescut privind consecintele produse populatiei, proprietatii si mediului d) expert certificat / avizat - expert tehnic sau specialist verificator de proiecte, atestat de MTCT pentru Constructii Hidrotehnice în domeniile A7 si B5 si certificat/avizat de MMGA pentru evaluarea starii de siguranta în exploatare a barajelor e) CONSIB - Comisia Nationala pentru Siguranta Barajelor si Lucrarilor Hidrotehnice, organism consultativ ce functioneaza, conform legii, pe langa Ministerul Mediului si Gospodaririi Apelor f) detinator de baraj - persoana juridica cu orice titlu care are în pastrare, proprietate si/sau administrare un baraj Încadrarea în categorii de importanta a barajelor (conform NTL - 021) este o obligatie legala a detinatorilor si ea serveste pentru: * stabilirea tipului de urmarire a comportarii (curenta / speciala); ierarhizarea barajelor în cadrul programelor de evaluare a starii de siguranta; * stabilirea listei de baraje cu risc sporit; * stabilirea atributiilor de verificare si control al barajelor care revin autoritatilor publice centrale; * stabilirea obligatiilor care revin detinatorilor Capitolul II al legii trateaza "Regimul de folosire al barajelor" si stabileste: * pentru baraje noi sau pentru interventii constructive care modifica parametrii de baza, acordul de functionare în siguranta se obtine pentru barajele avand categoriile de importanta C sau D de la unitatile teritoriale ale Administratiei Nationale " Apele Romane "); acordul de functionare este obligatoriu pentru obtinerea autorizatiei de constructie; * pentru baraje în exploatare (definitiva sau provizorie) este necesara o autorizatie de functionare în conditii de siguranta emisa de Ministerul Mediului si Gospodariririi Apelor (abilitare care pentru baraje din categoria de importanta C sau D este transferata la Administratia Nationala " Apele Romane " ) pe baza recomandarilor din documentatia avizata de expertul certificat; autorizatia de functionare în conditii de siguranta este obligatorie pentru obtinerea autorizatiilor de gospodarire a apelor si protectie a mediului * Autorizatia de functionare în conditii de siguranta se emite pe durata determinata, stabilita prin autorizatie, de maximum 10 ani si se reînoieste la expirare sau în cazul producerii unor incidente ori accidente în exploatare;Detinatorii de baraje sunt obligati sa urmareasca comportarea în timp a lucrarilor pe baza unor proiecte specializate; * Activitatea de urmarire a comportarii în timp a barajelor se organizeaza pe trei niveluri (se refera preponderent la barajele cu urmarire speciala - incadrate in categoriile A si B) : I - inspectii vizuale, masuratori la dispozitive de masura si interpretarea primara a masuratorilor ; II - sinteza periodica a observatilor si masuratorilor si a inspectiilor anuale si interpretarea acestora din punct de vedere al sigurantei barajului; III - cuprinde analiza si avizarea rapoartelor de sinteza periodice de catre una din Comisiile UCC (formata din experti si specialisti) având componenta avizata de CONSIB si aprobata de MMGA In cazul barajelor mari pentru care se desfasoara urmarirea speciala, functioneaza un sistem de supraveghere institutionalizat Cele trei nivele organizationale ale activitatii de urmarire a comportarii barajelor in cadrul A N A R Capitolul III al legii trateaza "Controlul în domeniul sigurantei barajelor" si stabileste: - controlul în domeniul sigurantei barajelor se face de catre MMGA; - controlul în domeniul calitatii în constructii se face de catre MTCT; - controlul curent al activitatii de urmarire este asigurat de împuternicitii MMGA; - împuternicitii cu drept de control, dupa declinarea identitatii si calitatii, au dreptul: = de acces la baraje, indiferent de detinator si de destinatia acestora, pentru a face constatari privind respectarea ordonantei de urgenta si ale reglementarilor care decurg din acestea; = de a controla existenta si functionarea dispozitivelor de masura si control; = de a aplica contraventii conform competentelor acordate; Încalcarea dispozitiilor acestei legi atrage raspunderile disciplinare, civile, contraventionale sau penale prevazute în capitolul IV:" Sanctiuni" SETUL DE ACTE NORMATIVE PENTRU APLICAREA LEGII NR 466/2001 1 Metodologia privind stabilirea categoriei de importanta a barajelor NTLH - 021 Metodologia se bazeaza pe cuantificarea componentlor riscului si a riscului final asociat barajelor si depozitelor de deseuri industriale , conform anexelor 1 si 2 la metodologie, acestea se incadreaza intr-una din urmatoarele categorii de importanta: A - baraj de importanta exceptionala; B - baraj de importanta deosebita; C - baraj de importanta normala; D - baraj de importanta redusa Criteriul de stabilire a categoriei de importanta a barajelor îl constituie riscul, determinat cu relatia Risc = Indicele de cedare x Consecinta În cazul unei valori a indicelui de risc asociat barajului sau depozitului mai mare de 1, riscul este inacceptabil, iar barajul sau depozitul nu poate fi exploatat 2 "Metodologia privind evaluarea starii de siguranta în exploatare a barajelor si lacurilor de acumulare - NTLH - 022", aprobata prin Ordinul comun al ministrului apelor si protectiei mediului nr 116 din 11 02 2002 si al ministrului lucrarilor publice, transporturilor si locuintei nr 289 din 06 03 2002 (anexa nr 1) Evaluarea sigurantei în exploatare a unui baraj, a cuvetei lacului de acumulare si a constructiilor si instalatiilor - anexa aferente acestuia, constituie o verificare a starii tehnice, precum si a conditiilor de exploatare, urmarind modul de îndeplinire a exigentelor prevazute de reglementarile în vigoare si de practica inginereasca din domeniu Evaluarea sigurantei o realizeaza, în conditiile prevazute de metodologie, expertii tehnici certificati/avizati de Ministerul Mediului si Gospodaririi Apelor pentru acest tip de lucrari hidrotehnice Documentatiile de evaluare a sigurantei în exploatare a barajelor A si B sunt transmise la Ministerul Mediului si Gospodaririi Apelor iar cele pt C si D la unitatile teritoriale ale A N "Apele Romane", abilitate de minister, pentru avizare 3 "Metodologia privind evaluarea starii de siguranta în exploatare a barajelor si digurilor care realizeaza depozite de deseuri industriale - NTLH - 023", aprobata prin Ordinul comun al ministrului apelor si protectiei mediului nr 116 din 11 02 2002 si al ministrului lucrarilor publice, transporturilor si locuintei nr 289 din 06 03 2002 (anexa nr 2) Evaluarea sigurantei în exploatare a acestor lucrari hidrotehnice se efectueaza similar cu NTLH - 022, având prevederi specifice domeniului în care se încadreaza NOTA: Avizarea documentatiilor de evaluare a sigurantei barajelor, elaborate conform prevederilor NTLH-022 si NTLH-023, se efectueaza în baza Instructiunilor specifice NTLH-040, aprobate prin Ordinul ministrului apelor si protectiei mediului nr 105 din 22 aprilie 2003, prin care se aproba si modelele de autorizatie si acord de functionare în siguranta pentru baraje 4 "Regulamentul privind organizarea si certificarea corpului de experti pentru evaluarea starii de siguranta în exploatare a barajelor încadrate în categoriile de importanta A si B - NTLH - 014", aprobat prin Ordinul ministrului apelor si protectiei mediului nr 114 din 11 02 2002 (anexa nr 1) 5 " Procedura de avizare a specialistilor pentru evaluarea starii de siguranta in exploatare a barajelor incadrate in categoriile de importanta C si D - NTLH - 015", aprobata prin Ordinul ministrului apelor si protectiei mediului nr 114 din 11 02 2002 (anexanr 2) Corpul de experti pentru evaluarea starii de siguranta în exploatare a barajelor încadrate în categoriile de importanta C si D, este constituit din specialisti verificatori de proiecte si experti tehnici atestati de MTCT în domeniul constructiilor hidrotehnice (A7 - rezistenta si stabilitate si B5 - siguranta în exploatare) În baza analizei dosarului depus la MMGA, a recomnadarii de la Comitetul National Roman al Marilor Baraje - CROMB si a activitatii specialistului respectiv, de la caz la caz, acesta poate primi avizul de la minister Acest corp de experti nu are o limita de membri In prezent exista peste 70 de experti C si D 6 "Regulamentul privind certificarea personalului de conducere si coordonare a activitatii de urmarire a comportarii în timp a barajelor - NTLH - 031", aprobat prin Ordinul ministrului apelor si protectiei mediului nr 117 din 11 02 2000 Sunt prevazute conditiile în care personalul care conduce si coordoneaza activitati de urmarire a comportarii în timp a barajelor, poate obtine certificatul de la MMGA La nivelul lunii noiembrie 2005, erau certificati 149 de specialisti, din care 97 la Administratia Nationala " Apele Romane " si 21 la S C HIDROELECTRICA S A 7 "Procedura de emitere a acordului si autorizatiei de functionare în conditii de siguranta a barajelor - NTLH - 032", aprobata prin Ordinul ministrului apelor si protectiei mediului nr 118 din 11 02 2002 Cuprinde documentatiile tehnice si documentele necesare, conditiile de obtinere a acordului si autorizatiei de functionare în siguranta a barajelor, competentele de emitere a acestor acte, precum si modalitatea de stabilire a termenelor si programelor anuale referitoare la obtinerea autorizatiilor Acordul este obligatoriu pentru obtinerea autorizatiei de constructie, iar autorizatia de functionare in siguranta este obligatorie pentru obtinerea autorizatiilor de gospodarire a apelor si de protectie a mediului Pâna la emiterea autorizatiei de functionare în siguranta, emiterea autorizatiei de mediu pentru baraje se face conditionat 8 "Procedura de trecere în conservare, postutilizare sau abandonare a barajelor - NTLH - 033", aprobata prin Ordinul ministrului apelor si protectiei mediului nr 119 din 11 02 2002 Procedura stabileste obligatiile detinatorului si/sau administratorului barajului în cazul trecerii în conservare, postutilizarii sau abandonarii unor baraje 9 "Procedura si competentele de efectuare a controlului privind siguranta în exploatare a barajelor - NTLH -034", aprobata prin Ordinul ministrului apelor si protectiei mediului nr 120 din 11 02 2002 Sunt prevazute obiectivele controlului, fisa pentru inspectia în teren a barajului, unitatile si personalul cu competente de control, raportarea rezultatelor controlului si aplicarea masurilor stabilite 10 "Continutului fisei de evidenta a barajelor - NTLH - 035", aprobata prin Ordinul ministrului apelor si protectiei mediului nr 121 din 11 02 2002 Este stabilit continutul fiselor de evidenta pentru baraje, care sunt diferentiate în doua categorii: "Fisa de evidenta a barajelor si digurilor care realizeaza retentii permenente sau nepermanente de apa" si "Fisa de evidenta a barajelor si digurilor care realizeaza depozite de deseuri industriale" 11 "Procedura de declarare publica a caracteristicilor generale, a categoriei de importanta si a gradului de risc asociat barajelor - NTLH - 036", aprobata prin Ordinul ministrului apelor si protectiei mediului nr 147 din 21 02 2002 Detinatorii sau administratorii de baraje transmit datele la Ministerul Mediului si Gospodaririi Apelor, împreuna cu fisa de evidenta a barajului Se precizeaza procedura de declarare publica a listei cu caracteristicile generale, a categoriei de importanta si a gradului de risc asociat barajelor, precum si a listei barajelor cu risc sporit 12 "Instructiuni de organizare si functionare a comisiilor de avizare a documentatiilor de evaluare a starii de siguranta in exploatare a barajelor - NTLH - 040", aprobate prin Ordinul ministrului apelor si protectiei mediului nr 105 din 22 aprilie 2003 "Procedura de atestare a personalului de exploatare calificat al micilor acumulari cu folosinta piscicola, de agrement sau de interes local, din categoriile C si D - NTLH -025", conform prevederilor Ordonantei de urgenta a Guvernului nr 138/2005, aprobata cu modificari si compeltari prin Legea nr 13/2006 Atestarea personalului de exploatare al micilor acumulari se va face de catre Comisiile de atestare care vor functiona pe langa Administratia Nationala "Apele Romane", la nivelul Directiilor de ape organizate pe bazine hidrografice Solicitantul trebuie sa depuna o cerere la Directia de ape a ANAR, de pe raza teritoriala din care face parte acumularea , prin care solicita atestarea; Se intocmeste un dosar care va cuprinde: -cererea tip de solicitare a testarii; -curriculum vitae al solicitantului -copie dupa diploma de studii; -copie dupa certificatul de absolvire a cursurilor in domeniul hidrotehnic; -copie dupa cartea de munca sau adeverinta de vechime; -cazier judiciar; -chitanta de achitare a tarifului pentru obtinerea atestatului In vederea atestarii, solicitantul - persoana fizica, denumit in continuare solicitant, trebuie sa indeplineasca urmatoarele conditii: a) sa aiba studii medii liceale, absolvite cu diploma; b) sa fie absolvent al unui curs de pregatire de scurta durata in domeniul hidrotehnic, organizat la nivelul directiei de ape; c) sa aiba o activitate in domeniul gospodaririi apelor de cel putin 3 ani Avand in vedere prevederile Ord 138 si ale procedurii de atestare NTLH - 025 si responsabilitatile care decurg din acestea, A N Apele Romane a emis decizia cu nr 650/14 09 2006 care a reglementat continutul si modul de organizare a acestor cursuri de pregatire de scurta durata in domeniul hidrotehnic Dupa absolvirea cursurilor, solicitantii vor fi atestati in cadrul Comisiilor de atestare ce se organizeaza la nivelul fiecarei Directii de ape - Comisiile se intrunesc de regula trimestrial sau cand exista minim 5 solicitari - Atestatul se emite pe o perioada de 5 ani, cu posibilitatea de prelungire pe perioade de inca 5 ani - Atestatul isi pierde valabilitatea daca: expira termenul pentru care a fost eliberat; in cazul suspendarii; in cazul anularii - Atestatul este suspendat daca: posesorul a primit sanctiuni administrative la producerea unor infractiuni; pe perioada in care titularul are o functie care, in conformitate cu prevederile legale, intra in conflict de interese sau in incompatibilitate cu exercitarea activitatii de personal de exploatare; in cazul nerespectarii prevederilor din regulamentul de exploatarea acumularii sau a cerintelor instructiunilor de urmarire a comportarii in timp a barajului; pe perioada suspendarii autorizatiei de gospodarire a apelor si a autorizatiei de functionare in siguranta - Atestatul se anuleaza in urmatoarele cazuri: in caz de inactivitate a titularului o perioada mai mare de 4 ani; daca persoana este condamnata prin sentinta definitiva pentru fapte comise in exercitarea profesiei; in cazul producerii unor incidente sau accidente la baraje, in functie de gravitatea acestora si de implicarea persoanei atestate - Suspendarea sau anularea atestatului se face de comisia de atestare, la notificarea fundamentata a angajatorului, a Directiei pentru siguranta barajelor, a Inspectiei de Stat a Apleor din cadrul MMGA si a imputernicitilor acestora - Personalul de exploatare calificat al micilor acumulari, atestat conform acestei proceduri, raspunde, in conditiile legii pentru activitatea desfasurata, inclusiv pentru consecintele acesteia - Personalul de exploatare calificat, atestat conform pezentei proceduri nu se poate angaja simultan la mai mult de 3 mici acumulari, inclusiv la cele aflate in cascada ACTE NORMATIVE PRIVIND REGULAMENTUL DE EXPLOATARE Prin art 63 din Legea nr 107/25 septembrie 1996 modificata si completata de Legea 310/2004 si Legea 112/2006, se specifica : "Detinatorii de baraje si lacuri de acumulare, precum si de prize pentru alimentari cu apa, cu sau fara baraj, au obligatia sa intocmeasca regulamente de exploatare si sa respecte prevederile acestora Regulamentele de exploatare fac parte integranta din autorizatia de gospodarire a apelor" Coordonarea exploatarii lacurilor de acumulare pe bazine hidrografice, indiferent de detinator, se asigura de Administratia Nationala "Apele Romane" in conformitate cu prevederile regulamentelor de exploatare bazinale IV REGULAMENTE DE EXPLOATARE Prin ORDINUL 76 din 23 ian 2006 publicat in M O 192 din 01 martie 2006 s-a aprobat: - "Metodologia de elaborare si competentele de avizare si aprobare a regulamentelor de exploatare si a programelor de exploatare a lacurilor de acumulare (anexa1); - Normele metodologice pentru elaborarea regulamentelor de exploatare bazinala( anexa 2); - Regulamentului-cadru pentru exploatarea barajelor, lacurilor de acumulare si prizelor de alimentare cu apa (anexa 3); CAP I Regulamentele de exploatare se bazeaza pe: - informatiile si conditiile de exploatare elaborate de proiectanti; - informatiile din cartile tehnice ale constructiilor si din pasapoartele echipamentelor si instalatiilor, - concluziile si recomandarile studiilor privind urmarirea comportarii in timp; - studiile de expertiza asupra starii tehnice si functionale a ansamblului amenajarii; - informatiile studiilor hidrologice si studiilor de gospodarire a apelor; - alte informatii continute in ordinele si dispozitiile tehnice CAP II Continutul - cadru pentru regulamentele de exploatare • Regulamentele de exploatare cuprind regulile de baza necesare functionarii obiectivelor hidrotehnice dupa perioada de punere in functiune • Regulamentul de exploatare pentru obiectivul hidrotehnic face parte integranta din autorizatia de gospodarire a apelor pentru obiectivul respectiv • Respectarea prevederilor regulamentelor de exploatare este obligatorie pentru detinatorii, cu orice titlu, de obiective hidrotehnice sau de amenajari compuse din mai multe obiective hidrotehnice cu functiuni complementare CAP III Competentele de elaborare si aprobare a regulamentelor de exploatare Regulamentele de exploatare pentru obiectiv hidrotehnic se elaboreaza de catre detinatorul, cu orice titlu, al obiectivului hidrotehnic sau al amenajarii, persoana fizica sau juridica, ori de unitati specializate si autorizate in studii, proiectare si consultanta pentru constructii hidrotehnice a) autoritatea tehnico-operativa din domeniul apelor, respectiv Administratia Nationala "Apele Romane", pentru toate obiectivele hidrotehnice din administrarea proprie, precum si pentru obiectivele hidrotehnice din administrarea altor detinatori; b) directiile bazinale ale apelor pentru obiectivele hidrotehnice din administrarea altor detinatori; Inainte de aprobare, regulamentele de exploatare pentru obiective hidrotehnice, precum si cele de exploatare a amenajarilor care cuprind mai multe obiective hidrotehnice se avizeaza la nivelul de competenta imediat inferior CAP IV Valabilitatea regulamentelor de exploatare Regulamentul de exploatare pentru un obiectiv hidrotehnic, definit conform art 1 alin (2) din prezentul ordin, se analizeaza de catre detinator, in situatii normale la 5 ani de la aprobare, pentru verificarea corespondentei cu realitatea Regulamentul de exploatare pentru obiectivul hidrotehnic respectiv isi mentine valabilitatea numai daca la data analizei nu s-au produs modificari in ceea ce priveste rolul si parametrii functionali ai obiectivului hidrotehnic si isi prelungeste valabilitatea prin act scris oficial Regulamentele de exploatare a barajelor, lacurilor de acumulare si prizelor pentru alimentari cu apa, cu sau fara baraje, si stabilirea competentelor de elaborare si aprobare a regulamentelor de exploatare bazinale si a programelor de exploatare lunare a lacurilor de acumulare se vor reelabora, adapta sau completa, dupa caz, la expirarea perioadelor de valabilitate conferite de acest ordin REGULAMENTUL - CADRU ( Anexa 3) pentru exploatarea barajelor, lacurilor de acumulare si prizelor de alimentare cu apa Cuprinde: A Instructiuni de utilizare a continutului-cadru B Continutul -cadru B Continutul cadru I Date generale II Caracteristici tehnice si constructive III Supravegherea comportarii in timp IV Sistemul informational pentru exploatare V Regimul hidrologic VI Regimuri de functionare si reguli de exploatare VII Personalul operativ de exploatare Anexa la regulamentul de exploatare bazinala - Schema de stabilire a deciziei de exploatare V APARAREA IMPOTRIVA INUNDATIILOR Acest domeniu este reglementat de ordinul comun al MAI (Ordinul nr 638/12 05 2005) si al MMGA (Ordinul nr 420/11 05 2006) pentru aprobarea Regulamentului privind gestionarea situatiilor de urgenta generate de inundatii, fenomene meteorologice periculoase, accidente la constructii hidrotehnice si poluari accidentale - Regulamentul inlocuieste Regulamentul de aparare impotriva inundatiilor, fenomenelor meteorologice periculoase si accidentelor la constructiile hidrotehnice, aprobat prin Hotararea Guvernului nr 638/1999 - Gestionarea situatiilor de urgenta generate de inundatii, fenomene meteorologice periculoase, accidente la constructii hidrotehnice si poluari accidentale este o activitate de interes national avand in vedere frecventa de producere si dimensiunea efectelor acestor tipuri de risc Fac obiectul prezentului regulament urmatoarele tipuri de risc generatoare de situatii de urgenta: a) inundatii, prin revarsarile naturale ale cursurilor de apa, datorate cresterii debitelor sau blocajelor produse de gheturi, plutitori, aluviuni si avalanse de zapada si prin scurgeri de pe versanti; b) inundatii provocate de accidente sau avarii la constructiile hidrotehnice; c) fenomene meteorologice periculoase: ploi torentiale, ninsori abundente, furtuni si viscole, depuneri de gheata, chiciura, polei, ingheturi timpurii sau tarzii, grindina si seceta (hidrologica); d) poluarile accidentale ale resurselor de apa de suprafata si subterane si poluari marine in zona costiera, numite in continuare "poluari accidentale" Sunt expuse direct sau indirect acestor tipuri de risc: a) populatia, precum si bunurile sale mobile si imobile; b) obiectivele sociale; c) capacitatile productive (societati comerciale, platforme industriale, centrale electrice, ferme agrozootehnice, amenajari piscicole, porturi si altele); d) barajele si alte lucrari hidrotehnice care reprezinta surse de risc in aval, in cazul producerii de accidente; e) caile de comunicatii rutiere, feroviare si navale, retelele de alimentare cu energie electrica, gaze, sursele si sistemele de alimentare cu apa si canalizare, statiile de tratare si de epurare, retelele de telecomunicatii si altele; f) mediul natural (ecosisteme acvatice, paduri, terenuri agricole, intravilanul localitatilor si altele) * In sensul prezentului regulament, prin gestionarea situatiilor de urgenta generate de inundatii, fenomene meteorologice periculoase, accidente la constructii hidrotehnice si poluari accidentale se intelege identificarea si monitorizarea, instiintarea factorilor interesati, avertizarea populatiei, evaluarea, limitarea, inlaturarea sau contracararea factorilor de risc * Managementul situatiilor de urgenta se realizeaza prin: - masuri preventive - masuri operative urgente de interventie - masuri de reabilitare * Masurile de limitare, inlaturare sau contracarare a efectelor tipurilor de risc prezentate mai sus constituie o obligatie pentru organele administratiei publice centrale si locale cu atributii in acest domeniu si pentru toate persoanele juridice si fizice, cu exceptia persoanelor cu handicap, a batranilor, copiilor si a altor categorii defavorizate * Detinatorii, cu orice titlu, de baraje si de alte constructii hidrotehnice a caror avariere sau distrugere poate pune in pericol: - populatia si bunurile sale materiale, - obiectivele sociale si capacitatile productive - sau poate aduce prejudicii mediului ambiant, sunt obligati sa le intretina, sa le repare si sa le exploateze corespunzator, sa doteze aceste lucrari cu AMC -urile necesare pentru activitatea de UCC a acestora, sa instaleze sisteme de avertizare-alarmare a populatiei in caz de pericol si sa organizeze activitatea de supraveghere, interventie si reabilitare conform regulamentelor aprobate prin autorizatiile de gospodarire a apelor, a planurilor de aparare impotriva inundatiilor si a celorlalte situatii de risc si a celorlalte documente de reglementare in vigoare * Persoanele juridice utilizatori de apa, potentialii poluatori, precum si unitatile de gospodarire a apelor, administratiile porturilor maritime si fluviale si ale canalelor navigabile si ceilalti utilizatori de apa au obligatia dotarii cu mijloace specifice de interventie in cazuri de poluari accidentale Lista potentialilor poluatori se stabileste de catre organele abilitate In continuare se prezinta titlurile capitolelor care fac parte din acest regulament: - Capitolul I - Dispozitii generale; - Capitolul II - Organizarea Sistemului national pentru gestionarea situatiilor de urgenta generate de inundatii, fenomene meteorologice periculoase, accidente la constructiile hidrotehnice si poluari accidentale; - Capitolul III - Atributiile prefectilor si primarilor pentru aducerea la indeplinire a sarcinilor ce le revin, potrivit legii, in gestionarea situatiilor de urgenta generate de riscurile specifice; - Capitolul IV - Atributiile generale ale persoanelor juridice si ale persoanelor fizice implicate in activitatea de aparare impotriva inundatiilor, fenomenelor meteorologice periculoase, accidentelor la constructii hidrotehnice si poluarilor accidentale; - Capitolul V - Atributiile autoritatilor administratiei publice centrale care asigura functii de sprijin privind prevenirea si gestionarea situatiilor de urgenta generate de inundatii, fenomene meteorologice periculoase, accidente la constructii hidrotehnice si poluari accidentale - Capitolul VI - Atributiile Ministerului Mediului si Gospodaririi Apelor, ale Administratiei Nationale "Apele Romane", Institutului National de Hidrologie si Gospodarire a Apelor si ale Administratiei Nationale de Meteorologie; - Capitolul VII - Dispozitii finale 11 